Source: https://tampere.cloudnc.fi/fi-FI/Toimielimet/Kaupunginhallitus/Kokous_1562020/Asemakaavan_nro_8549_yhteistyo_ja_toteut(147115)
Timestamp: 2020-08-09 02:08:53+00:00
Document Index: 14871984

Matched Legal Cases: ['§ 285', '§185', 'kko ', 'kko ', '§ 279', '§ 280', '§ 281', '§ 282', '§ 283', '§ 284', '§ 286', '§ 287', '§ 288', '§ 289']

Asemakaavan nro 8549 yhteistyö- ja toteutussopimus kaupungin ja Tampereen Vuokra-asunnot Oy:n kesken | Tampere esityslistat ja pöytäkirjat
Asemakaavan nro 8549 yhteistyö- ja toteutussopimus kaupungin ja Tampereen Vuokra-asunnot Oy:n kesken
Kaupunginhallitus, kokous 15.6.2020
§ 285 Asemakaavan nro 8549 yhteistyö- ja toteutussopimus kaupungin ja Tampereen Vuokra-asunnot Oy:n kesken
TRE:1955/10.00.03/2020
Rantanen Teppo, Johtaja
Kiinteistöjohtaja Virpi Ekholm, puh. 0400 205 044 ja kehityspäällikkö Juha-Matti Ala-Laurila, puh. 040 779 5611, etunimi.sukunimi@tampere.fi
Hipposkylän alueelle on laadittu asemakaavan muutosehdotus nro 8549, joka hyväksyttiin yhdyskuntalautakunnassa 25.6.2019 §185. Asemakaavamuutos nro 8549 on käynnistynyt ennen nykymallista hankekehittämisen sopimusprosessia, minkä vuoksi laadittu sopimus on yhdistetty yhteistyö- ja toteutussopimus. Kaupunginvaltuuston 23.4.2018 hyväksymien asunto- ja maapolitiikan linjausten mukaisesti asemakaavan toteuttamisesta sovitaan tässä toteutussopimuksessa. Kiinteistötoimi on yhdessä lakimiesosaston kanssa laatinut päätöksen liitteen mukaisen kaupungin ja Tampereen Vuokra-asunnot Oy:n välisen, asemakaavaan nro 8549 liittyvän ehdollisen, 8.6.2020 allekirjoitetun yhteistyö- ja toteutussopimuksen.
Sopimuksella Tampereen Vuokra-asunnot Oy ja kaupunki sopivat muun muassa alueen kehittämisestä yli olemassa olevien kiinteistörajojen, asemakaavoitukseen ja toteuttamiseen liittyvistä kustannuksista, investointikustannusten jakamisesta, asemakaavamuutoksella muodostuvan rakennusoikeuden jakamisesta sekä voimassa olevan vuokrasopimuksen purkamisesta ja uusien vuokrasopimusten laatimisesta.
Yhtenä kaupungin tavoitteena hankkeelle on ollut monipuolistaa Hipposkylän alueen asumisen hallintamuotoja ja varmistaa, että alueelle mahdollistetaan MAL3-sopimuksen mukaisen kohtuhintaisen vuokra-asuntotuotannon lisäksi omistusasuminen. Monipuolisen asuntotuotannon syntymistä tukee Tampereen Vuokra-asunnot Oy:n ja kaupungin yhteinen tavoite luovuttaa osa rakennusoikeudesta Pirkan Opiskelija-asunnot Oy:lle opiskelija-asumisen toteutumiseksi alueelle.
Asemakaavan muutosehdotukseen ja sopijapuolten tavoitteisiin perustuen on asemakaavamuutoksessa nro 8549 muodostuvan rakennusoikeuden jakamisesta sovittu, että Tampereen Vuokra-asunnot Oy:lle osoitetaan 28 700 k-m2 asuinrakennusoikeutta, josta uudisrakennusoikeuden määrä on 22 700 k-m2. Tampereen Vuokra-asunnot Oy:lle osoitetusta rakennusoikeudesta 6 000 k-m2 käsittää alueella nykyisin olevia rakennuksia, jotka on asemakaavassa nro 8549 osoitettu suojeltaviksi.
Tampereen Vuokra-asunnot Oy tuottaa sille osoitetusta asuinrakennusoikeudesta vuokra-asuntotuotantoon 12 020 k-m2 ja luovuttaa edelleen omistusasumistuotantoon 10 250 k-m2. Asemakaavassa nro 8549 suojelluiksi osoitetuista rakennuksista Tampereen Vuokra-asunnot Oy tulee esisopimuksen nojalla luovuttamaan edelleen 2 400 k-m2 Pirkan opiskelija-asunnot Oy:lle.
Kaupungin pidättää itsellään muodostuvasta rakennusoikeudesta omaan tontinluovutukseen 9 660 k-m2. Kaupungin tavoitteena on luovuttaa sille osoitetusta rakennusoikeudesta neuvottelumenettelyllä 3 560 k-m2 Pirkan Opiskelija-asunnot Oy:lle.
Asemakaavassa nro 8549 osoitetun palvelu- ja liikerakennustontin P-6 hallinnointi järjestetään kaava-alueen rakennusoikeuden haltijoiden kesken. Asemakaavassa on niin ikään osoitettu erilliselle pysäköintirakennukselle rakennusoikeutta 3600 k-m2. Pysäköintirakennuksen hallinnasta ja rakentamiskustannuksista sovitaan myöhemmässä vaiheessa ennen tonttien luovuttamista.
Liitteenä oleva kaupungin ja Tampereen Vuokra-asunnot Oy:n välinen asemakaavan nro 8549 muutokseen liittyvä, 8.6.2020 allekirjoitettu ehdollinen yhteistyö- ja toteutussopimus hyväksytään.
Kaupunginhallitus myönsi läsnäolo- ja puheoikeuden johtaja Teppo Rantaselle, kiinteistöjohtaja Virpi Ekholmille sekä johtaja Mikko Nurmiselle. He olivat asiantuntijoina läsnä kokouksessa asian käsittelyn aikana.
Tampereen Vuokra-asunnot Oy, Virpi Ekholm, Juha-Matti Ala-Laurila, Heli Toukoniemi, Mikko Rantanen, Raija Mikkola
Liite Kh 15.6.2020 Yhteistyö- ja toteutussopimus, kaava 8549.pdf (pdf, 1082 kt)
Kuuntele Liite Kh 15.6.2020 Yhteistyö- ja toteutussopimus, kaava 8549.pdf
Oikaisuvaatimuksesta on käytävä ilmi vaatimus perusteineen.
§ 279 Kokouksen laillisuus ja päätösvaltaisuus
§ 280 Pöytäkirjan tarkastus
§ 281 Tampereen kaupungin lausunto Pirkanmaan sairaanhoitopiirille ja Pirkanmaan liitolle Pirkanmaan sosiaali- ja terveydenhuollon järjestämissuunnitelmasta 2020-2025
§ 282 Tampereen kaupungin lausunto luonnoksesta hallituksen esitykseksi oppivelvollisuuslaiksi ja eräiksi siihen liittyviksi laeiksi
§ 283 Vuosiloman myöntäminen pormestarille
§ 284 Yhtymäkokousedustajan nimeäminen Tampereen kaupunkiseudun kuntayhtymän yhtymäkokoukseen 25.6.2020
§ 286 Asemakaava 8549, Kissanmaa, Hipposkylä
§ 287 Valtuustoaloite skeittipuiston rakentamiseksi Tesoman alueelle - Pekka Salmi
§ 288 Lautakuntien ja jaostojen ym. sekä viranhaltijoiden ym. päätösten otto-oikeus
§ 289 Tiedoksi merkittävät asiat